《春日游悯忠寺》
清代·夏孙桐

市居厌轮鞅，精蓝事幽讨。埋街十丈尘，入门净如埽。

森森松桧间，小桃恣娟好。无言人两三，斜阳断碑倒。

泠然闻梵呗，始觉天地浩。浮生朝菌耳，阅世东风老。

唐兴复宋替，一例同春草。何怪伤心人，年年被花恼。

作者简介：宇闰枝，晚号闰庵。出身书香世家。光绪壬午举人，壬辰进士，翰林院编修。戊戌、癸卯两充会试同考官，庚子、辛丑简任四川、广东乡试副主考。丁末，出任浙江湖州知府。民国初，夏应聘入都，纂修清史稿。徐世昌辑清儒学案、晚晴簃诗汇，夏孙桐曾主其事。夏是近代著名词人，著有悔龛词。诗作有观所尚斋诗存。享年八十五岁（一八五七—一九四二）。